als_Latn dik_Latn sag_Latn
Lëngu i shpirtit
Smoothie është një pije e këndshme, e cila shumë mirë mund të shndërrohet edhe në një pije të shëndetshme.
Politiko
E Mërkurë, 4 Shkurt 2015 | 18:28
0 Komente.
Nëse zgjidhni futat e duhura mund të ndiheni më energjikë, mund të detoksifikoheni dhe mund të mbroni sytë.
“Smoothie” me banane dhe mango për mbrojtjen e syve
Mangoja ka vitamine C e cila parandalon rrezikun për formimin e katarakteve. Nga ana tjetër sasia e polifenolit ka aftësi antioksiduese dhe mbron qelizat e trupit nga efektet negative të radikaleve të lira. Vitamina A mundëson funksionimin e mirë të retinës dhe ul rrezikun për DMLA. Përzieni 1 banane, gjysmë mango, 1 kos natyral, lëngun e një limoni dhe 4 copa akulli.
“Smoothie” me banane dhe hurma të thata për më shumë energji
Doni të jeni në formë gjatë gjithë ditës? Niseni mëngjesin me një “smoothie” me banane dhe hurma të thata. Ai do ua mbrojë zorrët dhe do rregullojë presionin arterial falë përmbajtjes së lartë të kaliumit. Përzieni një gjysmë banane, 3 hurma të thata, 1 kos me 0% yndyrë, 3 bajame dhe 100ml lëng mollë bio.
“Smoothie” me mango dhe hurma të thata për një zgjim më të mirë
Për ta nisur mirë ditën dhe për të qenë të qetë, merrni që në mëngjes vitamina. Përzieni një gjysmë mangoje të butë, 70gr hurma të thata, një mandarine dhe 250ml qumësht. Ky lëng do ju pasurojë me vitamina dhe kalcium.
“Smoothie” antoksiduese me shalqi dhe manaferra
Duke qenë se të dyja frutat janë antioksiduese, ky lëng ndihmon në parandalimin e problemeve qelizore dhe shëron çdo lloj plagë të shkaktuar. Më shumë pak kalori dhe sheqer, kjo “smoothie: na ndihmon të hidratohemi, të marrim minerale dhe hekur, të cilat ju bëjnë mirë rruazave të kuqe. Përzieni 1/4 e shalqirit, 200gr manaferra, 4 gjethe mente, 1 luge gjelle mjaltë dhe një gjysmë limoni
“Smoothie” me limon për t’u detoksifikuar
Për të pastruar trupin dhe për t’u detoksifikuar, përdorni lëngun me limon. Ky agrum i pasur me vitaminë C lufton edhe infeksionet. Përzieni 12 lugë gjelle limon të freskët, 12 lugë gjelle mjaltë dhe 1,5 litra ujë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn